Cornelius Castoriadis

Cornelius Castoriadis (kreeka keeles Κορνήλιος Καστοριάδης; 11. märts 1922 – 26. detsember 1997) oli Kreeka-Prantsuse filosoof, majandusteadlane ja psühhoanalüütik. Castoriadis on tuntud kui raamatu "L'Institution imaginaire de la société" ("Ühiskonna imaginaarne korraldus") autor, ühenduse Socialisme ou Barbarie kaasasutaja ja autonoomia filosoof.Cornelius Castoriadis Dies at 75

 Elulugu 
Castoriadis sündis Konstantinoopolis ja asus hiljem elama Ateenasse. Juba 13-aastaselt hakkas ta huvi tundma marksismi vastu. 1941. aastal astus ta Kreeka Kommunistlikku Parteisse, millest lahkus aasta hiljem ja hakkas trotskistiks. 1944. aastal avaldas ta oma esimesed sotsiaalteaduslikud esseed ajakirjas Archeion Koinoniologias kai Ethikes ('Sotsioloogia ja eetika arhiiv'). Pärast Ateena Ülikooli lõpetamist politoloogia, majanduse ja õiguse erialal läks ta Prantsuse Instituudi stipendiumiga Pariisi õppima.

1980. aasta kirjutises "Devant la guerre" ("Sõjaga silmitsi") väitis Castoriadis, et Venemaa on saanud üheks suurimaks sõjaliseks jõuks maailmas. Et mahajäänud tsiviilmajanduse tingimustes sõjalist võimsust säilitada, ei saa Nõukogude Liit enam olla ainupartei bürokraatia valitsetav riik, vaid nn stratokraatia ehk militaarriik, mida valitseb tsiviilsektorist lahutatud iseseisev, ekspansionistlike plaanidega militaarsektor. Seetõttu puudub Venemaal sisemine klassidevaheline dünaamika, mis võiks viia sotsiaalse revolutsioonini. Castoriadis väitis, et muutused saavad toimuda ainult välise sekkumise tulemusel.

 Viited 

Kategooria:Kommunistid
Kategooria:Prantsuse filosoofid
Kategooria:Kreeka filosoofid
Kategooria:Kreeka majandusteadlased
Kategooria:Prantsuse majandusteadlased
Kategooria:Psühhoanalüütikud
Kategooria:Montparnasse'i kalmistule maetud
Kategooria:Sündinud 1922
Kategooria:Surnud 1997